Angajări cu 7.000 de lei pe lună. Sunt peste 300 de locuri de muncă
- Bianca Ion
- 17 mai 2024, 11:31
Un mare retaliler face sute de angajări anul acesta în România, iar salariile brute pot ajunge și la 7.000 de lei brut, fără alte avantaje promise. Pentru acest salariu, viitorii angajați nu au nevoie de studii superioare.
În prezent, o mare companie desfășoară ample recrutări în România oferind 357 de noi posturi. Cei interesați de oportunitățile de angajare trebuie să știe și că salariile promise nu sunt de neglijat.
Un mare retailer face angajări fără studii superioare. Salarii brute de 7.000 de lei
Marele retailer german care face peste 300 de angajări anul acesta în România este Lidl. Pe lângă faptul că oferă viitorilor angajați pachete salariale atractive, anunțurile publicate deja asigură că fiecare angajat va fi remunerat în funcție de experiență și poziția ocupată în cadrul companiei.
În situația unui vânzător salariul brut poate ajunge la aproximativ 7.000 de lei, însă vine însoțit și de alte avantaje cum ar fi bonuri de masă, bonusuri, transport decontat, program flexibil și prime de sărbători.
În ceea ce privește nivelul de intrare în companie, salariul în diferite orașe începe de la 4.000 - 6.000 de lei, la care se adaugă alte beneficii discutate individual.
În 2023, Lidl Romania angaja vânzători cu normă întreagă, oferind venituri medii brute lunare de 6.150 de lei în București, Timișoara și Iași, și de 5.700 de lei în Oradea, Făgăraș și Bacău, conform unei analize realizate de Economica.net pe baza anunțurilor de recrutare ale retailerului german.
Posturile disponibile nu necesită studii superioare
Marele retailer face angajări în marile orașe din țară precum București, Oradea, Bacău, Piatra Neamț, Galați, Ploiești și nu numai. Cele mai multe poziții sunt destinate vânzătorilor, lucrătorilor de depozit, managerilor și asistenților de manager, potrivit Fanatik.
Pentru a lucra în aceste poziții, nu este obligatorie o diplomă universitară, fiind suficientă absolvirea a cel puțin 8 clase. În plus, pentru posturi precum personal de serviciu, sunt necesare doar patru clase pentru a fi eligibil pentru job.
Totodată, angajații vor avea acces la servicii medicale private și asigurare pentru viață și accidente, alături de alte beneficii incluse în pachetul salarial oferit de angajatorul german.
Pentru postul de adjunct manager într-un magazin Lidl, salariul net lunar depășește 5.600 de lei, iar venitul mediu brut este de 9.640 de lei, conform anunțurilor de recrutare. Este necesară o experiență de cel puțin doi ani în domeniu și șase luni în coordonarea unei echipe.